open-index/open-wikipedia-markdown huggingface dataset:
చల్లా శ్రీనివాస్

thumb|చల్లా శ్రీనివాస్
**చల్లా శ్రీనివాస్** తెలంగాణలో ప్రసిద్ధ సినీ విమర్శకుడు. సినిమా పై ఎన్నో విమర్శనాత్మక వ్యాసాలు రాశారు. 
## జీవిత విశేషాలు
ఆయన రెండు సార్లు నంది అవార్డులు అందుకున్నారు.  కరీంనగర్ జిల్లాలా గోదావరిఖని ఇతడి స్వస్థలం. 2009 నంది అవార్డుల జ్యూరీ మెంబరుగా చేశారు. జర్నలిస్టుగా ఎంతోమంది ప్రముఖులను ఇంటర్వ్యూ చేశాడు. వారిలో శివాజీ గణేశన్, కన్నడ రాజ్‌కుమార్, దేవానంద్, షబానా అజ్మీ, రాంగోపాల్ వర్మ... వంటి వారు ఎంతోమంది ఉన్నారు. ప్రముఖ దర్శకుడు శ్యామ్ బెనగళ్ చేతుల మీదుగా బెస్ట్ ఫిలిం క్రిటిక్ అవార్డు అందుకున్నారు. 100 ఏళ్ల భారతీయ సినిమా ఉత్సవాల సందర్భంగా తీసిన జాతీయస్థాయి డాక్యుమెంటరీలో చల్లా శ్రీనివాస్ ఇంటర్వూ కూడా ఉండటం విశేషం. గత 30 ఏళ్లుగా ప్రింట్ మీడియాలో, ఎలక్ట్రానిక్ మీడియాలో వివిధ హోదాల్లో పనిచేస్తున్నారు. ప్రస్తుతం ఆంధ్రజ్యోతి సండే మ్యాగజైన్ కు ఇంచార్జ్ గా వున్నారు.

## మూలాలు

## ఇతర లింకులు

వర్గం:తెలుగు సినిమా విమర్శకులు
వర్గం:కరీంనగర్ జిల్లా సినిమా విమర్శకులు
వర్గం:నంది ఉత్తమ సినీ విమర్శకులు
పారనంది జగన్నాధస్వామి

పారనంది జగన్నాధ స్వామి (1886-?) ప్రముఖ సంస్కృతాంధ్ర పండితులు, నాటక కర్త.

వీరు శ్రీకాకుళం జిల్లా పర్లాకిమిడి గ్రామంలో 1886 నవంబరు 11 తేదీన రామశాస్త్రి, వెంకట మహాలక్ష్మి దంపతులకు జన్మించారు. వీరు తండ్రి వద్దనే  తన విద్యాభ్యాసాన్ని పూర్తిచేశారు. విజయనగరం మహారాజా కళాశాల నుండి పట్టా అందుకున్నారు. కలకత్తాలో ఎం.ఏ. పూర్తిచేశారు.

వీరు కొంతకాలం పర్లాకిమిడి కళాశాలలో లాజిక్ లెక్చరర్ గా, అనంతరం ప్రధానోపాధ్యాయులుగా పనిచేశారు. 

వీరు ఆంధ్రపత్రిక దినపత్రికలో వారం వారం "కలగూరగంప" శీర్షిక ద్వారా ఎన్నో మనోవైజ్ఞానిక వ్యాసాలు చదువరులకు అందించారు. అలాగే "వాసనలు" పేరుతో మానసిక విజ్ఞాన సంబంధ వ్యాసాలు వ్రాశారు.

## రచనలు
* మనశ్శరీరాలపై పరిసరాల ప్రభావం 
* దేశభక్తి
* విష్ణు పురాణం
* ఆత్మ జిజ్ఞాస
* సావిత్రి
* సముజ్వాలాన
* సుధాశ్రీ
* వెల్ఫేర్ ఇన్ ఇంసియంట్ ఇండియా
* విమర్శక వ్యాసావళి (1954)

## బయటి లింకులు
* భారత డిజిటల్ లైబ్రరీలో మనశ్శరీరాలపై పరిసరాల ప్రభావం పుస్తక ప్రతి.

## మూలాలు

* జగన్నాధస్వామి, పారనంది, 20వ శతాబ్ది తెలుగు వెలుగులు, మొదటి భాగము, తెలుగు విశ్వవిద్యాలయం, హైదరాబాదు, 2005, పేజీ: 199.

వర్గం:1886 జననాలు
వర్గం:సంస్కృత భాషా పండితులు
ఉన్నది - ఊహించేది

**ఉన్నది - ఊహించేది** రావూరి భరద్వాజ (1927 - 2013) రచించిన కథల సంపుటి. దీని తొలికూర్పు ఆదర్శ గ్రంథమండలి, విజయవాడ వారు 1955లో ముద్రించారు.

రావూరి భరద్వాజ జ్ఞానపీఠ పురస్కారం అందుకున్న తెలుగు రచయిత. భరద్వాజ తెలుగు లఘు కథా రచయిత, నవలా రచయిత, రేడియోలో రచయితగా పేరుతెచ్చుకున్నాడు. గొప్ప భావుకుడైన తెలుగు కవి, రచయిత. రావూరి భరద్వాజ 37 కథా సంపుటాలు, 17 నవలలు, 6 బాలల మినీ నవలలు, 5 బాలల కథా సంపుటాలు, 3 వ్యాస, ఆత్మకథా సంపుటాలు, 8 నాటికలు, ఐదు రేడియో కథానికలు రచించాడు.
## సంపుటిలోని కథలు
* ఉన్నది - ఊహించేది
* సాలెగూడు
* తారతమ్యం
* ప్రాస
## మూలాలు

## బాహ్య లంకెలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1955 పుస్తకాలు
ఏకాంకిక

**ఏకాంకిక** అనేది దృశ్యకావ్యమనబడే నాటకాల్లో ఒక ప్రక్రియ.

ఈ ప్రక్రియలో పలువురు ప్రఖ్యాత రచయితలు చేసిన రచనలను సంకలనం చేసి **ఏకాంకికలు** అనే గ్రంథంగా ప్రచురించారు. పీఠికలో తెలుగునాట నాటకాల చరిత్ర మొదలుకొని ఏకాంకికల ఆవిర్భావ వికాసాల వరకూ సవివరంగా చర్చించడం విశేషం.

దీనికి శ్రీ శివ శంకరశాస్త్రి రచించి, నోరి నరసింహ శాస్త్రి గారికి అంకితమిచ్చారు. దీనికి గౌరవ సంపాదకులు: శ్రీ తల్లావజ్ఝల శివశంకరశాస్త్రి, దేవులపల్లి కృష్ణశాస్త్రి, గౌరవ సహాయ సంపాదకులు : జనమంచి కామేశ్వర రావు, సంపాదకుడు : బాలాంత్రపు సత్యనారాయణ రావు. దీని తొలికూర్పు నవంబరు 1943 లో ముద్రించబడింది.

## ఇందులోని ఏకాంకికలు
# సముద్ర తీరము - నూతక్కి రామ శేషయ్య
# మాయ పెళ్ళి - కొడవటిగంటి వెంకట సుబ్బయ్య
# గజ్జెల మొలతాడు - నోరి నరసింహ శాస్త్రి
# పరివర్తనము - శ్రీనివాస శిరోమణి
# శ్రీ కృష్ణుడు - చింతా దీక్షితులు
# అపవాదు - ముద్దు కృష్ణ
# ప్రభు వాక్యము - శివ శంకర శాస్త్రి
# సౌందర్యోపాసి - తల్లావజ్ఝల కృత్తివాస తీర్థులు
# గ్రీష్మ ఋతువు - బాలాంత్రపు రజనీకాంతరావు
# మొక్కుబడి - మొక్కపాటి నరసింహ శాస్త్రి
# శిల్ప నిద్ర - పోతుకూచి సుబ్రహ్మణ్య శాస్త్రి
# మధుర ప్రియ - వావిలాల సోమయాజులు

## మూలాలు

వర్గం:తెలుగు పుస్తకాలు
వర్గం:1945 పుస్తకాలు
వర్గం:తెలుగు నాటకరంగం
నియంత

**నియంత** అనగా సంపూర్ణ అధికారంతో చలాయించే పాలకుడు. ఒక రాజ్యం నియంత చే పాలించబడడాన్ని నియంతృత్వం అంటారు. ఈ పదం అత్యవసర సమయాల్లో గణతంత్రరాజ్యం పాలించేందుకు సెనేట్ చే నియమింపబడే పురాతన రోమ్ లోని మేజిస్ట్రేట్ టైటిల్ గా ఉద్భవించింది. నియంతను ఆంగ్లంలో **[[డిక్టేటర్]]** అంటారు. నియంత నియంతృత్వం శృతి మించినప్పుడు అతనిని క్రూరునితో పోల్చుతారు, అయితే ఆ పదం సమానార్థం కాదు.

## నియంతృత్వం

నియంతృత్వం (Dictatorship) అంటే ఏ ఒక్కరో రాజ్యం మీద సర్వాధికారాలు కలిగి ఉండటం. ఈ విధంగా నియంతృత్వం చలాయించేవారిని నియంత అంటారు. ఉదాహరణకు జర్మనీని పరిపాలించిన అడాల్ఫ్ హిట్లర్ ఒక నియంత. నియంతృత్వం ఒక నిరంకుశ ప్రభుత్వ రూపాన్ని నిర్వచిస్తుంది, దీంట్లో ప్రభుత్వం ఏక వ్యక్తి, నియంత చేత పాలించబడుతుంది. ఇది మూడు సంభావ్య అర్థాలను కలిగి ఉంది.

## ప్రపంచ ప్రఖ్యాత నియంతలు
* హిట్లర్ - జర్మనీ 
* జోసెఫ్ స్టాలిన్ - రష్యా
* ఈదీ అమీన్ - ఉగాండా

## ఇవీ చూడండి
* డిక్టేటర్ నవల
* List of coups d'état and coup attempts
* List of coups d'état and coup attempts by country
* List of political leaders who held active military ranks in office
* List of political leaders who suspended the constitution
* Lists of state leaders by year
* మిలిటరీ ప్రభుత్వం
* సుప్రీం లీడర్

## నోట్స్
*A&nbsp;He conferred a doctorate of law on himself from Makerere University.
*B&nbsp;The Victorious Cross (VC) was a medal made to emulate the British Victoria Cross.

## మూలాలు

## గ్రంథ పట్టిక
* 
* 
* 

## బయటి లింకులు
* 
* List of current world dictators
* WorldStatesmen

వర్గం:నియంతృత్వం
గర్భిణీ హితచర్య

thumb
ఆంధ్ర వాల్మీకి వావిలికొలను సుబ్బారావు వాసుదాసుగారు. గ్రాంథికవాది. 1863లో జననం. 1939లో మరణం. కందుకూరి వీరేశలింగం పంతులు తర్వాత, మద్రాసు ప్రెసిడెన్సీ కళాశాలలో ఆంధ్ర పండితులుగా 1904-1920 మధ్యకాలంలో పనిచేశారు. భక్తి సంజీవని మాసపత్రిక సంపాదకులు. ధర్మసమాజాన్ని స్థాపించారు. రామ భక్తుడు. రామాయణము ఆంధ్రీకరించి "ఆంధ్ర వాల్మీకి" బిరుదు పోందారు. ఒంటిమిట్టలోని కోదండ రామాలయాన్ని పునరుద్ధరించడానికి ఒక కొబ్బరి చిప్పను బిక్షా పాత్రగా విరాళాలను పోగు చేశారు, టెంకాయ చిప్ప శతకాన్ని రచించారు. గర్భిణీల సంరక్షణ గురించి, వారు పాటించాల్సిన జాగ్రత్త గురించి ఈ గ్రంథం రచించారు.

దీని మొదటికూర్పు1919లో ముద్రించబడగా, రెండవకూర్పును మద్రాసులోని బ్రిటిష్ మాడల్ ముద్రాక్షరశాల యందు 1924 సంవత్సరంలో ముద్రించబడినది. ఇవి రెండునూ ఆర్యచరిత్రరత్నావళి ద్వారా ప్రచురింబడివి. కవి ఈ గ్రంథాన్ని ఒంటిమిట్టలోని కోదండరాముని కైంకర్యము చేయబడినది.

## మూలాలు
* ఆర్కీవు.కాంలో గర్భిణీ హితచర్య పుస్తకం.
* భారత డిజిటల్ లైబ్రరీలొ పుస్తక ప్రతి.

వర్గం:తెలుగు పుస్తకాలు
వర్గం:1919 పుస్తకాలు
వర్గం:1924 పుస్తకాలు
దక్షిణాత్యుల నాట్యకళా చరిత్ర

**దక్షిణాత్యుల నాట్యకళా చరిత్ర** ఒక విశిష్టమైన నాట్యకళ కు సంబంధించిన గ్రంథము.
thumb
దాక్షిణ భారతీయుల నాట్యకళా రీతులు, వాటి విశేషాలు, తేడాలు, వివరాలు వంటి వాటితో సమగ్రంగా ఈ గ్రంథాన్ని రూపొందించారు. కేవలం శాస్త్రీయ నృత్యరీతులకే పరిమితం కాకుండా జానపద నృత్యరీతులు, ఇతర విధానాల నృత్యరీతుల గురించి వివరించడం రచయిత విస్తృత అవగాహనకు, సరైన దృక్పథానికి నిదర్శనం. నృత్యప్రదర్శనల ద్వారా జీవించే వివిధ కులాల గురించి కూడా వివరాలు ఇచ్చారు. ఈ గ్రంథంలోని వివరాలు విజ్ఞాన సర్వస్వ శైలిలో ఉంటాయి.

## విషయసూచిక
# దక్షిణాత్యుల నాట్య కళాచరిత్ర
# భారతీయ నృత్యకళ పెంపొందిన రీతి.
# కళ
# భారతీయ సంగీతకళ
# నేటి భారతదేశములోని నృత్యసాంప్రదాయములు
# కొన్ని అపూర్వనృత్యములు
# శివతాండవము
# దేవనర్తకి - ఆలయనృత్యములు
# ఆంధ్రదేశములోని ఆలయాల్లో, భరతనాట్యము, బాగవతములందు ప్రదర్శించే నృత్య విన్యాసములు - వాని వివరములు
# పురాణేతిహాస కావ్యప్రబంధములందు వర్ణింపబడిన నృత్య విశేషములు
# తమిళనాడులోని శాస్త్రీయ నృత్యకళాస్వరూపము 
# కన్నడ దేశములోని యక్షగానం
# కేరళ నృత్యము కథకళీ
# బౌద్ధభిక్షువుల అమృతజీవనం
# ఆంధ్రలో జానపద ఆరాధాననృత్యములు
# కేరళ దేశంలోని జానపద నృత్యరీతులు
# తమిళ దేశంలోని జానపద నృత్యములు
# కర్ణాటక ప్రాంతంలోని జానపద నృత్యరీతులు
# భరతనాట్యము
# నాట్యవేదము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1932 పుస్తకాలు
దక్షిణోత్తర గోగ్రహణములు

**దక్షిణోత్తర గోగ్రహణములు** ఒక తెలుగు నాటకం. దీనిని గూడూరు వెంకట శివకవి రచించారు.
thumb
మహాభారతంలోని 'విరాట పర్వం'లో జరిగిన పాండవుల అజ్ఞాతవాస గాథ ఈ నాటకానికి ఇతివృత్తం. జూదంలోని షరతుల ప్రకారం రాజ్యభ్రష్టులైన పాండవులు 12 ఏళ్ళు అరణ్యవాసం ముగించుకొన్న తరువాత ఒక సంవత్సరం అజ్ఞాతవాసం చేయవలసిన సమయం ఆసన్నమైంది. అజ్ఞాతవాసం మధ్యలో భంగపడితే వనవాసం పునరావృతమౌతుంది. శ్రీకృష్ణుని సలహా ప్రకారం పాండవులు గొప్ప గోసంపద గల విరాటరాజు కొలువులో తలదాచుకొంటారు. పాండవుల అజ్ఞాతవాసాన్ని ఎలాగైనా భంగం చేయాలని కౌరవులు చారులను పంపి ప్రయత్నాలు సాగిస్తారు.పాండవులు ఈ విధంగా అజ్ఞాత వాసం వెలుబుచ్చుండగా ఒకరోజు విరాటరాజు బావ మహా బలవంతుడు అయిన కీచకుని కన్ను ద్రౌపదిపై పడుతుంది. కీచకుని రాత్రివేళ నర్తనశాలకు పిలిపించి భీముడు, అతడిని హతం చేస్తాడు. కీచకుని మరణంతో అక్కడ పాండవులుండవచ్చునని అనుమానించిన కౌరవులు, వారి ఉనికిని బయట పెట్టేందుకు సుశర్మ సాయంతో దక్షిణ గోగణాలను బలవంతంగా తీసుకుపోతారు. వారిని ఎదుర్కోవడానికి విరాటుడు సకల సైన్యాలతో యుద్ధానికి వెళతాడు. కౌరవులు, భీష్మ, ద్రోణ, కర్ణాది మహావీరులతో ఉత్తరగోగణాలను తోలుకుపోవడానికి వస్తారు. కౌరవ సేనను వీరోచితంగా జయిస్తానని పలికి విరాటుని కొడుకు ఉత్తర కుమారుడు యుద్ధానికి బయలుదేరుతాడు. అతనికి సారథిగా బృహన్నల వెళతాడు. కాని కౌరవసేనను చూచి ఉత్తరునికి వణుకు మొదలై పారిపోజూస్తాడు. బృహన్నల అతనికి నచ్చచెప్పి, తన నిజ రూపం తెలిపి అర్జునుడుగా యుద్ధానికి వెళ్ళి, కౌరవసేనను సమ్మోహనాస్త్రంతో జయించి, గోవులను మళ్ళించుకు వస్తాడు. శుభప్రదంగా పాండవుల అజ్ఞాతవాసం ముగుస్తుంది. ఇది ఇతివృత్తం.

## నాంది

ఉ. శ్రీకరకంజమున్‌ దనవ-శ్రీకరమంతలో జేయజాలు శో
భాకరమైన చక్షుల ని-శాకరకాంతి జెలంగుదృష్టి ర
త్నాకర రాజపుత్రిని ప్ర-భాకరవక్షతలంబు నందు ధ
ర్మాకరుడై ధరించిన ద-యాకరుడెప్డు శుభం బొసంగుతన్‌.


## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:1950 పుస్తకాలు
వర్గం:తెలుగు పుస్తకాలు
వర్గం:పౌరాణిక నాటకాలు
అనితా చౌదరి

**అనితా చౌదరి** తెలుగు సినిమా, టివి నటి, వ్యాఖ్యాత. యాంకరింగ్‌, సీరియళ్ళతో అడుగుపెట్టి వెండితెర మీద వైవిధ్యమైన పాత్రలతో గుర్తింపు తెచ్చుకుంది.

## జననం - విద్యాభ్యాసం
అనిత కలకత్తాలో జన్మించింది. చదువంతా హైదరాబాదులోనే కొనసాగింది. ఇంట్లో చెప్పకుండా కూచిపూడి, డాన్స్‌ బ్యాలేలూ, కథక్ నేర్చుకొన్నది. అనిత డ్యాన్స్‌ చూసిన అశోక్‌రావు టెలిఫిల్మ్‌లో అవకాశం ఇచ్చాడు. కానీ, అది ప్రసారం కాలేదు.

## టివిరంగం
ఇంటర్‌ చదువుతున్నప్పుడు  ఈటీవీలో యాంకర్ల కోసం ఆడిషన్లు జరుగుతున్నాయంటే తన ఫ్రెండ్స్‌ తనకి తెలియకుండా ఫొటో పంపించగా, ఆడిషన్‌కు వెళ్ళింది. బ్రహ్మానందంతో కలిసి ఓ కార్యక్రమానికి యాంకరింగ్‌ చేయమని కొన్నిరోజుల తరువాత ఈటీవీ నుంచి పిలుపువచ్చింది. ఆ కార్యక్రమం హిట్‌ అయింది. తరవాత నరేష్ తో కలిసి కౌంట్‌డౌన్‌ కార్యక్రమం, పబ్లిక్‌ డిమాండ్‌ లైవ్‌ షో కార్యక్రమాలు చేసింది. అప్పటినుంచి అన్నీ వరుస అవకాశాలు వచ్చాయి. తరువాత మంజులా నాయుడు దర్శకత్వంలో ఈటీవీలో ప్రసారమైన **కస్తూరి** డైలీ సీరియల్లో నటించడంతో అనితా చౌదరికి గుర్తింపు వచ్చింది. వరసగా ఆ సీరియల్‌కి ఏడు సంవత్సరాల పాటు ఉత్తమ నటి అవార్డుని అందుకొన్నది.

### నటించినవి
* కస్తూరి
* ఋతురాగాలు
* నాన్న (జెమిని టివి)

## సినిమారంగం
శ్రీకాంత్‌ హీరోగా దర్శకుడు ఇ.వి.వి.సత్యనారాయణ తాళి సినిమా తీస్తున్న సమయంలో హీరోయిన్‌ పాత్రకోసం అనితకు స్క్రీన్‌ టెస్ట్‌ కూడా చేశారు. షూటింగ్‌ ఆరునెలల పాటు రాజమండ్రిలో ఉంటుందని చెప్పడంతో అనిత ఆ సినిమా చేయలేదు. 1999లో ముప్పలనేని శివ దర్శకత్వంలో దగ్గుబాటి వెంకటేష్ నటించిన రాజా సినిమాలో టివి యాంకర్ పాత్రలో తొలిసారిగా నటించింది. ఆతర్వాత దాదాపు 50 సినిమాల్లో నటించింది.

### నటించిన సినిమాలు

# రాజా (1999)
# మురారి
# సంతోషం (2002)
# ఆనందం
# ప్రాణం
# నువ్వే నువ్వే (2002)
# గోల్‌మాల్ (2003)
# ఓరి నీ ప్రేమ బంగారంగానూ
# ఛత్రపతి
# ఉయ్యాల జంపాల (2013)
# రాజ్ (2001)
# వరుడు (2010)
# నిన్నే ఇష్టపడ్డాను (2003)
# మన్మధుడు (2002)
# నీ ప్రేమకై
# జై శ్రీరామ్ (2013)
# కేరింత  (2015)
# తులసీదళం (2016)
# గురు (2017)
# మేరా భారత్ మహాన్ (2019)
# సైకిల్ (2021)
#  జాంబి రెడ్డి (2021)
# కరణ్ అర్జున్ (2022)
# సోలో బాయ్ (2025)
# లిటిల్ హార్ట్స్ (2025)
# రాజు వెడ్స్ రాంబాయి (2025)

## మూలాలు

## ఇతర లంకెలు
* టాలివుడ్ ప్రోఫైల్ లో అనితా చౌదరి
* అనితా చౌదరి ఫేస్ బుక్ పేజి
* అనితా చౌదరి యూట్యూబ్ ఛానల్

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:టెలివిజన్ నటీమణులు
నేదునూరి గంగాధరం

**నేదునూరి గంగాధరం** (జూలై 4, 1904 - మార్చి 11, 1970) జానపద సాహిత్యాన్ని ఉద్యమంగా నడిపిన ప్రముఖులు.

## జననం
వీరు జూలై 4, 1904 సంవత్సరంలో రాజమండ్రి మండలం కొంతమూరు లో 
జన్మించారు. చదివిన కొద్దిపాటి చదువుతో ప్రాథమిక పాఠశాలలో ఉపాధ్యాయునిగా పనిచేశారు.1930లో ఎలిమెంటరీ స్కూల్ టీచర్ గా రాజమండ్రి కి వచ్చి తన సాహిత్య కృషిని కొనసాగించారు. చిన్ననాటి నుండి జానపద వాజ్మయ సేకరణ ఒక మహత్కార్యంగా భావించారు. దానిని ఎంతో ప్రయాసకోర్చి గ్రామగ్రామాలు తిరిగి జానపద గేయాలు, కథా గేయాలు, వీరగాథలు, జమిలి పదాలు, నోముల కథలు, పండుగ పాటలు, ఆటపాటలు, ప్రార్థన గేయాలు, వినోద గేయాలు, ఎక్కిరింత పాటలు, జంటపదాలు, జాతీయాలు, సామెతలు, కిటుకు మాటలు - లక్షల సంఖ్యలో సేకరించారు. వీనిలో కొన్ని 1953లో సంభవించిన గోదావరి వరదలలో కొట్టుకొనిపోయాయి.

## రచనలు
వీరు ఈ క్రింది గ్రంథాలను ప్రకటించారు. 
# మేలుకొలుపులు (1949)
# మంగళహారతులు (1951)
# సెలయేరు (1955)
# వ్యవసాయ సామెతలు (1956)
# పసిడి పలుకులు (1960)
# స్త్రీల వ్రత కథలు (1960)
# జానపద గేయ వాఙ్మయ వ్యాసావళి
# ఆట పాటలు(1964)
# జవహర్ లాల్ నెహ్రూ సమగ్ర చరిత్ర (1966)
# శకునశాస్త్రము
# మిన్నేరు (1968)
# మున్నీరు (1973) మరణానంతరం ప్రచురింపబడింది.
# పండుగలు-పరమార్థములు 
# వ్యవసాయ ముహూర్తదర్పణం 
# గృహవాస్తు దర్పణం
# పుట్టుమచ్చల శాస్త్రం
# కోడిపుంజుల శాస్త్రం

## బిరుదులు
* కవి కోకిల 
* వాస్తువిశారద
* వాఙ్మయోద్ధారక 
* జానపదబ్రహ్మ

## మరణం
వీరు 1970, మార్చి 11వ తేదీన పరమపదించారు.

## మూలాలు

* గంగాధరం, నేదునూరి, 20వ శతాబ్ది తెలుగు వెలుగులు, మొదటి భాగము, తెలుగు విశ్వవిద్యాలయం, హైదరాబాదు, 2005, పేజీ: 130.
* జానపద వాఙ్మయ భిక్షువు : నేదునూరి గంగాధరం

## ఇతర లింకులు
* నేదునూరి గంగాధరం గారి జానపద సాహిత్యం

వర్గం:1904 జననాలు
వర్గం:1970 మరణాలు
వర్గం:తెలుగు రచయితలు
వర్గం:తూర్పు గోదావరి జిల్లా రచయితలు
ఎన్.శంకర్

**నిమ్మల శంకర్** తెలుగు చలనచిత్ర దర్శకుడు, నిర్మాత, రచయిత. *[[జయం మనదేరా (2000 సినిమా)|జయం మనదే రా]]* వంటి బ్లాక్ బస్టర్ చిత్రాలకు దర్శకత్వం వహించాడు. కమర్షియల్ మెయిన్‌ స్ట్రీమ్ ఫార్మాట్‌లోనే తనదైన కమిట్‌మెంట్‌తో సామాజిక చైతన్యం కలిగించే చిత్రాలను రూపొందించాడు. 2011లో శంకర్ తీసిన *[[జై బోలో తెలంగాణ]]* సినిమా ఐదు నంది అవార్డులను గెలుచుకుంది. 2011 సెప్టెంబరులో గోవాలో జరిగిన 6వ *దక్షిణాసియా చలన చిత్రోత్సవంలో*  ప్రదర్శించబడింది.

## జననం
గురువయ్య, సక్కుబాయమ్మ దంపతులకు నల్గొండ జిల్లా, మాడుగులపల్లి మండలంలోని చిరుమర్తి గ్రామంలో
1968 అక్టోబర్ 3 నా జన్మించాడు .

## సినీరంగం
### దర్శకుడిగా
1997లో ఎన్‌కౌంటర్ సినిమాతో కెరీర్ మొదలుపెట్టి శ్రీరాములయ్య, జయం మనదేరా, భద్రాచలం వంటి సినిమాలతో మంచి దర్శకుడిగా పేరు సాధించారు. ఇక తెలంగాణ ఉద్యమ నేపథ్యంలో సమకాలీన పరిణామల, తెలంగాణ  ఉద్యమం, విద్యార్థుల ఆత్మహత్యలు, కేంద్ర ప్రభుత్వ వైఖరిను కథగా అల్లుకుని ఆయన తీసిన ‘జై బోలో తెలంగాణా’ సినిమా ‘మినియేచర్ ఆఫ్ ఎ మూమెంట్’గా ప్రశంసలు అందుకుంది.

;తెలుగు
# 2 కంట్రీస్ (2017)
# జై బోలో తెలంగాణా - (04.02.2011)
# రామ్ -(30 మార్చి 2006)
# ఆయుధం -(2003)
# భద్రాచలం - (2001)
# జయం మనదేరా -(07.10.2000)
# యమజాతకుడు - (1999)
# శ్రీరాములయ్య - (28.09.1999)
# ఎన్‌కౌంటర్ - (14.08.97)

;కన్నడ
# నమ్మణ్ణ (2005)

### నటుడిగా
రామ్‌కీ హీరోగా, కత్తి మహేష్ దర్శకత్వంలో రూపొందిన **రిపోర్టర్** మూవీ ద్వారా ఆయన నటుడిగా పరిచయమయ్యాడు.

## అవార్డులు
### [[నంది అవార్డులు]]
* 2011 లో సరోజినిదేవి ఉత్తమ జాతీయ సమగ్రతా చిత్రం - జై బోలో తెలంగాణా, **ఉత్తమ దర్శకుడు** - ఎన్.శంకర్‌ కు  అవార్డు, **ఉత్తమ నేపథ్య గాయకుడు** - గద్దర్.

## పదవులు
* ఆస్కార్‌ స్క్రీనింగ్‌ కమిటీ సభ్యునిగా 
* నంది పురస్కార కమిటీకి రెండుసార్లు సభ్యునిగా, ఒకసారి అధ్యక్షునిగా (2010) 
* గోవా ఫిలిం ఫెస్టివల్‌ (2009), జాతీయ సినిమా అకాడమీ (2003) పురస్కారాల జ్యూరీకి సభ్యునిగా
* తెలంగాణ సినిమా చాంబర్ ఆఫ్ కామర్స్ ప్రెసిడెంటుగా (2013)
* తెలుగు సినీ దర్శకుల సంఘం అధ్యక్షులు (2018)

## ఇతర వివరాలు
2020 సెప్టెంబరు-అక్టోబరు నెలల్లో హైదరాబాదు నగరంలో వచ్చిన వరద నష్టానికి సహాయంగా ముఖ్యమంత్రి సహాయనిధికి శంకర్ 10లక్షల రూపాయల చెక్కును 2020 అక్టోబరు 22న మంత్రి కేటీఆర్ కి అందిచాడు.

## మూలాలు

## బయటి లింకులు
* 
* ఐడెల్ బ్రెయిన్ శంకర్ ఇంటర్వ్యూ

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
వర్గం:నల్గొండ జిల్లా సినిమా దర్శకులు
వర్గం:నల్గొండ జిల్లా సినిమా నిర్మాతలు
వర్గం:తెలంగాణ సినిమా దర్శకులు
వర్గం:తెలంగాణ సినిమా నిర్మాతలు
వర్గం:నల్గొండ జిల్లా వ్యక్తులు
వర్గం:నల్గొండ జిల్లా సినిమా నటులు
వర్గం:తెలంగాణ సినిమా నటులు
వర్గం:తెలుగు సినిమా నటులు
వర్గం:కన్నడ సినిమా దర్శకులు
టి.గుడిపాడు

**టి.గుడిపాడు.** కృష్ణా జిల్లా చాట్రాయి మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం నరసింహారావుపాలెం గ్రామ పంచాయతీ పరిధిలోని ఒక శివారు గ్రామం.

## దర్శనీయ ప్రదేశాలు/దేవాలయాలు
ఈ గ్రామములో 8 అడుగుల ఎత్తయిన ఆంజనేయస్వామి విగ్రహం నిర్మించడానికి 2015, డిసెంబరు-6వ తేదీ ఆదివారంనాడు భూమిపూజ నిర్వహించారు. నిర్మాణం పూర్తి అయిన ఈ విగ్రహానికి 2017, ఫిబ్రవరి-28వతేదీ మంగళవారంనాడు ప్రతిష్ఠా మహోత్సవం వైభవంగా నిర్వహించారు. ఈ సందర్భంగా భక్తులు స్వామివారి విగ్రహానికి అభిషేకాలు నిర్వహించారు. మహిళలు హనుమాన్ చాలీసా పఠించారు. పూజా కార్యక్రమాల అనంతరం భక్తులకు అన్నసమారాధన నిర్వహించారు. [1]&[2]

## గ్రామంలో ప్రధాన పంటలు
వరి, అపరాలు, కూరగాయలు

## గ్రామంలో ప్రధాన వృత్తులు
వ్యవసాయం

## మూలాలు

## వెలుపలి లింకులు
రాప్తాటి ఓబిరెడ్డి

**రాప్తాటి ఓబిరెడ్డి** అనంతపురం జిల్లాకు చెందిన అజ్ఞాతకవి. చిత్రకవిత్వం చెప్పడంలో దిట్ట. ఒక మారుమూల కుగ్రామంలో బడి పెట్టుకొని, పేదపిల్లలకు పాఠం చెప్తూ, తీరిక సమయంలో తోచిన విషయాలపై కవిత్వం చెప్తూ మరోప్రక్క వ్యవసాయంచేస్తూ జీవనం సాగించిన నిరాడంబర జీవి ఇతడు. శతకాలు, హరికథలు, నాటకాలు, పద్యకావ్యాలు చాలా వ్రాశాడు. వాటిలో ఎక్కువభాగం అముద్రితాలే. ఖడ్గబంధ కందము, శైలబంధకందము, రతిబంధము, ఉత్పల పాద గర్భకందము మొదలైన చిత్రబంధకవిత్వం, అంత్యప్రాస, ద్విప్రాస, త్రిప్రాస,లటానుప్రాస మొదలైన శబ్దాలంకారాలు  ఇతని రచనలలో అడుగడుగునా కనిపిస్తుంది.

## రచనలు
# భక్త శ్రీ సిరియాళ (హరికథ)
# భీమసౌగంధిక (నాటకము)
# నిర్యోష్ట కృష్ణశతకము
# రాప్తాటి నిర్వచన రామాయణము
# శబ్దాలంకార శతకము

## రచనల నుండి ఉదాహరణలు
::నక్షత్రనేత! ఖద్యో
::తాక్షా! రణరంగదక్ష! ఆశ్రితరక్షా!
::రాక్షస గజహర్యక్షా!
::అక్షీణ దయా కవితకటాక్షా! కృష్ణా!
::::(**కృష్ణ శతకము** నుండి)

::ఏరా! సాగర! యింతనీకు పొగరా! మీరీతి నాయనతిన్
::మేరంజాలితివా! దురాత్మ! కుటిలా! మిథ్యానులాపా! నినున్
::ఘోరప్రక్రియ ఖండఖండములుగా, గోయించి భూతాళికా
::హారం బౌ నటులే నొనర్తు ననగా - నాతండు భీతాత్ముఁడై
::::(**రాప్తాటి నిర్వచన రామాయణము**లో కౌసల్యా పరిణయ ఘట్టము నుండి)

::ఏమేమీ! చిరుతొండనంబి సతతం - బీరీతి సద్భక్తులన్
::ఆమోదంబు జెలంగ, దృప్తిపడ - నాహారంబు లర్పించునే?
::ఈ మాడ్కిన్ జెలువొందు త్యాగపరు నెందేనిన్ గనుగొంటిమే?
::స్వామీ! నా మదిఁగోర్కె గల్గెను భవద్భక్తున్ బరీక్షింపగన్
::::(**భక్త శ్రీసిరియాళ** నుండి)

## మూలాలు

వర్గం:1905 జననాలు
వర్గం:అనంతపురం జిల్లా కవులు
తెనుగు కవుల చరిత్ర

**తెనుగు కవుల చరిత్ర** (ప్రాచీనకాలమునుండి సా.శ 1250 వరకు) అనే పేరు పెట్టినా నిజానికి ఇది తెలుగు సాహిత్యంలోని వివిధాంశాలను కలిపి రచించారు. ప్రాౙ్నన్నయ యుగం నాటె తెలుగు శాసనాల్లోని సాహిత్యం నుంచి మొదలుపెట్టి తెలుగు కవుల, సాహిత్యాంశాల, ఛందస్సుల పరిణామ క్రమం, చరిత్ర వంటివి ఆధారసహితంగా వివరించారు. ఈ గ్రంథ రచయిత నిడదవోలు వెంకటరావు నాటీ మద్రాసులోని ప్రాచ్య పరిశోధన సంస్థకు అధిపతిగా వ్యవహరించారు. ఈ గ్రంథాన్ని మద్రాసు విశ్వవిద్యాలయం వారు మద్రాసు విశ్వవిద్యాలయాంధ్ర గ్రంథమాలలో భాగంగా 1953లో ప్రచురించారు.

## విషయసూచిక

* గ్రంథరచనా ప్రణాళిక
* యుగవిభజనము
* యుగవిభజన వివరణము
* ఆధార గ్రంథములు
* ప్రథమఖండము - ఉపలబ్ధ సారస్వతము నన్నయ పూర్వయుగము
* అద్దంకి శాసనము
* కందుకూరి శాసనము
* ధర్మవరము శాసనము
* యుద్ధమల్లుని బెజవాడ శిలాశాసనము
* శ్రీపతి పండితుడు
* పద్మకవి
* గజాంకుశుడు
* సర్వదేవుడు
* అయ్యనభట్టు
* విరియాల కామసాని గూడూరు శాసనము
* ద్వితీయఖండము - నన్నయయుగము - ఉపోద్ఘాతము
* బేతనభట్టు
* నన్నయభట్టు - నామరూపనిష్పత్తి
* నన్నయభట్టు - కులము
* నన్నయభారతభాగము - ఛందస్సు
* గద్యములు
* అక్షరచ్ఛందస్సు - వృత్తములు
* జాత్యుపజాతులు - మాత్రాచ్ఛందస్సులు - యతులు
* వ్యాకరణము
* నన్నయ యనుసరణములు
* నన్నయ భాషావిశేషములు
* మహాభారత ప్రథమ ముద్రణము
* నారాయణభట్టు
* భీమనప్రెగ్గడ - సోమలదేవి శాసనము
* బణపతి లేక శ్రీనాథుడు
* విజయాంకరక్షణుడు - రావిమెట్ట శాసనము
* మల్లియ రేచన - కవిజనాశ్రయము
* తృతీయఖండము - శివకవియుగము - విష్ణువర్ధమంత్రి
* శాసనకవి - గొంకయ శాసనము
* శాసనకవి - సూరడు - మండరాజు శాసనము
* శాసనకవి - మండలిక భీమన
* శాసనకవి - గోమన
* శాసనకవి - కామన
* గోకర్ణ దేవచోడుడు - గోకర్ణచ్ఛందస్సు
* శాసనకవి - గుండిమెడ అన్నమంత్రి
* మన్మమండరాజు
* మారపండడు
* నన్నెచోడదేవ మహాకవి
* కాలము - కావ్యము
* కావ్యములో విశేషములు - అష్టాదశ వర్ణనలు
* నవరసములు - కథావస్తువునందైక్యము
* పాల్కురికి సోమనాథుని యనుసరణములు - ఛందోవిశేషములు
* పదజాలము - సమాసములు
* వృత్తనామసూచన - ముద్రాలంకారము

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1953 పుస్తకాలు
శకునశాస్త్రము

**శకునశాస్త్రము** అనే **శిఖినరసింహ శతకము**ను నేదునూరి గంగాధరం రచించారు.
thumb
శకునాలు అంటే జరగబోయే భవిష్యత్తు ముందుగా అందించే సంజ్ఞ. కొందరు ఆధునికులు శకునాలు పట్టించుకోకున్నా శకునాలపై విస్తృతంగా నమ్మకాలు వ్యాపించివున్నాయి. ఈ నేపథ్యంలో శుభశకునాలు, దుశ్శకునాలు, శుభాశుభ సమయాలు, బల్లి, పక్షి, రంగుల శకునాలు మొదలైనవి ఎన్నింటినో ఇందులో విభాగించి వివరాలు అందించారు.

## విషయసూచిక

## మూలాలు
* ఆర్కీవు.కాంలో పుస్తక ప్రతి.
* భారత డిజిటల్ లైబ్రరీలో పుస్తక ప్రతి.

వర్గం:1938 పుస్తకాలు
వర్గం:తెలుగు పుస్తకాలు
వర్గం:శతకాలు
సోఫియా హయత్

**సోఫియా హయత్‌ ** ఒక ఆంగ్ల నటి. రూపదర్శి, గాయని. ఈమె కొన్ని భారతీయ సినిమా, టెలివిజన్ కార్యక్రమాలలో నటించింది.
## నటించిన టెలివిజన్ కార్యక్రమాలు
* *[[m:en:Superdude (TV show)|సూపర్ డూడ్]]*
* 2013 *[[m:en:Welcome - Baazi Mehmaan-Nawaazi ki|వెల్కమ్]]*  - సోఫియా హయత్‌ గా
* 2013 *[[m:en:Bigg Boss 7|బిగ్ బాస్ 7]]*  - సోఫియా హయత్‌ గా
## వార్తలు - వివాదాలు
2013లో ఆర్మాన్ కోహ్లీ తనను బిగ్‌బాస్ షోలో కొట్టాడంటూ ఈవిడ ఆరోపించింది. 2014  లో దర్శకుడు అనిల్ గోయల్ చీప్‌గా బిహేవ్ చేస్తున్నాడంటూ ఆరోపించింది. ‘మూడేళ్ల కిందట భాయి కా మాల్ హై చిత్రంలో నటించేందుకు అనిల్ నాతో ఒప్పందం చేసుకున్నాడు. ఇంత వరకు సినిమా స్టార్ట్ అవ్వలేదు. తాజాగా మళ్లీ నా డేట్స్ అడిగితే కుదరదన్నా. దాంతో నన్ను వ్యభిచారివని దూషించాడు’ అంటూ  వెల్లడించింది .

## మూలాలు


## బయటి లంకెలు
*అధికారిక వెబ్‌సైటు 
* 
* 
*ట్విట్టర్ లో సోఫియా హయత్
వర్గం:జీవిస్తున్న ప్రజలు
వర్గం:టెలివిజన్ నటీమణులు
ప్రసిద్ధ సమర్రా మస్జిద్

**ప్రసిద్ధ సమర్రా మసీదు ** లేదా **గ్రేట్ మాస్క్ ఆఫ్ సమర్రా ** ఇరాక్ దేశంలో ఉన్న ఒక అద్భుత మసీదు. ఈ కట్టడాన్ని యునెస్కో వారు ప్రపంచ వారసత్వ కట్టడం గా ప్రకటించారు.

## విశేశాలు
*దూరం నుంచి చూడ్డానికి భారీ స్తంభంలా కనిపిస్తుంది. దగ్గరికెళ్లి చూస్తే మెలికలు తిరిగిన మేడలా నిర్మాణం ఎంతో అబ్బురపరుస్తుంది. ఇక పైకెళితే కానీ తెలీదు అదో మసీదు అని.
*దీనిని 9వ శతాబ్దంలో నిర్మించారు. అప్పటి పాలకుడు అబ్బాసిద్ కలీఫ్ ఆల్ ముతవక్కీ హయాంలో కట్టించారు. క్రీ||శ 848లో మసీదు నిర్మాణం మొదలెడితే 851లో పూర్తయ్యింది. అప్పట్లో ప్రపంచంలోనే అతి పెద్ద మసీదు  గా ఇది కీర్తించబడినది.
*స్తంభంలా కనిపించే దీని ఎత్తు 170 అడుగులు. అంటే సుమారు 15 అంతస్తుల భవనమంత. ఇక చుట్టు కొలత 100 అడుగుల పైనే!
*భవనం పై భాగంలో మసీదును నిర్మించారు. అయితే పైకెళ్లడానికి ప్రత్యేకంగా మెట్లేమీ ఉండవు. భవనం గోడలనే ర్యాంప్‌లా కట్టడంతో దానిపై నుంచే నడుచుకుంటూ వెళ్లడం ఇక్కడి ప్రత్యేకత.
*మసీదు లోపలికి వెళ్లడానికి సుమారు 17 ప్రవేశ ద్వారాలు ఉన్నాయి. లోపల కూడా చక్కని ఇస్లామిక్ నిర్మాణశైలితో ప్రాచీన కళాకృతులు, చెక్కుళ్లు ఎంతో ఆకర్షణీయంగా ఉంటాయి.
*మసీదుపై ఎన్నోసార్లు దాడులు జరిగాయి. 2005లో దీనిపై ఒక బాంబు కూడా పడింది. మళ్లీ మరమ్మతులు చేసి పూర్వవైభవం తీసుకొచ్చారు.
*ఈ మసీదును అనుకరిస్తూ ఈజిప్టుతోపాటు ఎన్నో ప్రాంతాల్లో దీని నమూనాల్లో మసీదులు కట్టారు.

## బయటి లంకెలు
*[ద గ్రేట్ మాస్క్ ఆఫ్ సమర్రా,  [ఇరాక్]]
*గ్రేట్ మాస్క్ ఆఫ్ సమర్రా ఛాయాచిత్రాలు
*గ్రేట్ మాస్క్ ఆఫ్ సమర్రా వివరాలు
* గ్రేట్ మాస్క్ ఆఫ్ సమర్రా నిర్మాణ వివారాలు, చిత్రాలతో సహా
*Ernst Herzfeld Papers, Series 7: Records of Samarra Expeditions, Great Mosque of al-Mutawakkil Collections Search Center, S.I.R.I.S., Smithsonian Institution, Washington, DC
* Ernst Herzfeld Papers, Series 7: Records of Samarra Expeditions, 1906-1945 Smithsonian Institution, Freer Gallery of Art and Arthur M. Sackler Gallery Archives, Washington, DC

వర్గం:మస్జిద్‌లు
వర్గం:ఇరాక్
వర్గం:ప్రపంచ వారసత్వ ప్రదేశాలు
నండూరి బంగారయ్య

**నండూరి బంగారయ్య** (1903-1970) సుప్రసిద్ధ సాహిత్య విమర్శకులు, నాటకకర్త, న్యాయవాది.

వీరు తూర్పు గోదావరి జిల్లా చెయ్యేరు గ్రామంలో 1903 నవంబరు 20 తేదీన జన్మించారు.

వీరు న్యాయశాస్త్రంలో పట్టభద్రులై రాజమండ్రిలో ప్రాక్టీసు ప్రారంభించారు. పత్రికలలో సాహిత్య విమర్శక వ్యాసాలు రాస్తూ పలువురు సాహితీవేత్తల దృష్టిని ఆకర్షించారు. పానుగంటివారి నాటకాల మిద, కాళిదాసు రచించిన అభిజ్ఞాన శాకుంతలం మీద వీరు రచించిన విమర్శలు విద్వాంసుల మన్ననలందుకున్నాయి. నాటకకర్తగా వీరు రాజ్యలక్ష్మి (1928), ఆంధ్ర తేజము (1938) వంటి నాటకాలు రచించారు. ఇందు రాజ్యలక్షి నాటకం ఒక నూతన ప్రయోగం. ఆంధ్ర నాటకరంగ సంస్మరణం దీనిలోని ఇతివృత్తం. నాటకాలలో స్త్రీపాత్రలు స్త్రీలే ధరించాలని దీనిలో ప్రతిపాదించబడింది. వీరు ' వాగరి ' అనే కలం పేరుతో కొన్ని వ్యాసాలు రాశారు. తెలుగా ? ఆంధ్రమా ? అని వీరు రాసిన వ్యాసం వాగరి కలంపేరుతో ప్రచురించబడింది. మొత్తంగా బంగారయ్య సుమారు 40 వరకు సాహితీ విమర్శక వ్యాసాలను రాసి 1922-1956 మధ్య వివిధ పత్రికలలో ప్రకటించారు. వీరు సమాశ్వాస గీతిక వంటి కొన్ని గేయాలను కూడా రచించారు.

వీరు 1970 దశకంలో పరమపదించారు.

## రాజ్యలక్ష్మి
ఇది నండూరి బంగారయ్య రచించిన తొలి నాటకం. నాట్యం, నాటక కళల ఔన్నత్యమును నిరూపించుట ఈ నాటకం ముఖ్యోద్దేశం. కనుపర్తి వరలక్ష్మమ్మ రచించిన "ఒట్టు" కథ చదవగా ఇందులోని కొంత భాగం స్ఫురించిందని కవి స్వయంగా చెప్పుకున్నారు. ఇందులోని హిందీ పాటను కొమండూరి గోవిందరాజాచార్యులు రచించారు. నాటకకర్త నాటకాలలో స్త్రీపాత్రలను స్త్రీలే పోషించాలని ప్రతిపాదించారు.

## శాకుంతల విమర్శనము
అభిజ్ఞాన శాకుంతలము మహాకవి కాళిదాసు విరచిత సంస్కృత నాటకములన్నిటిలోనూ అత్యంత ప్రాచుర్యము నొందిన నాటకము. ఇందు ఏడు అంకములు గలవు. శాకుంతలము ఒక గొప్ప శృంగారభరిత నాటకము. ఈ నాటకాన్ని చదివి జర్మన్ మహాకవి గేథే ఆనందతాండవం చేశాడని ప్రతీతి. శాకుంతలానికి భారతదేశంలోనే కాక ప్రపంచవ్యాప్తంగా ప్రాచుర్యం ఉంది. ఫ్రెంచి సంగీతవేత్త ఎర్నెస్ట్ రేయర్ శాకొంతల పేరుతో బ్యాలే రచించగా ఇటాలియన్ ఫ్రాంకో ఆల్ఫనో "లా లెగ్గెండా డి శకుంతల" (శకుంతల చరిత్రము) అనే ఒపేరాను తయారుచేశారు. హంగేరియన్ కంపోజర్ కార్ల్ గోల్డ్‌మార్క్, నార్వేజియన్ సంగీతకారుడు అమెతిస్టియమ్ గీతాలు రచించారు. అంత విఖ్యాత నాటకంలోని విశేషాలు తెలిసేలా గ్రంథకర్త ఈ విమర్శన గ్రంథం రాశారు.

## మూలాలు

* బంగారయ్య, నండూరి, 20వ శతాబ్ది తెలుగు వెలుగులు, మొదటి భాగము, తెలుగు విశ్వవిద్యాలయం, హైదరాబాదు, 2005, పేజీలు: 370-1.

వర్గం:తెలుగువారిలో న్యాయవాదులు
వర్గం:తెలుగు నాటక రచయితలు
వర్గం:1903 జననాలు
వర్గం:1970 మరణాలు
వర్గం:తెలుగు రచయితలు
వర్గం:తూర్పు గోదావరి జిల్లా న్యాయవాదులు
వర్గం:తూర్పు గోదావరి జిల్లా సాహితీ విమర్శకులు
ఇంకొల్లువారిపాలెం

**ఇంకొల్లువారిపాలెం** బాపట్ల జిల్లా, నగరం మండలానికి చెందిన రెవెన్యూయేతర గ్రామం.

## గ్రామ విశేషాలు
రాష్ట్రపతి పురస్కార గ్రహీత శ్రీ ఇంకొల్లు రంగారావు:- నగరం మండలం ఇంకొల్లువారిపాలెం మండలానికి చెందిన ఇంకొల్లు రంగారావు, ఎం.ఎస్.సి., బి.ఇడి., చదివి ప్రస్తుతం చెరుకుపల్లి మండలం లోని పూషడపువారిపాలెం గ్రామంలో బాపూజీ ఎయిడెడ్ ప్రాథమికోన్నత పాఠశాలలో ఎస్.జి.టి.గా పనిచేయుచూ విద్యార్థులకు భౌతిక, రసాయన శాస్త్రాలు, గణితం బోధించుచున్నారు. వీరు చదువుకునే సమయంలోనే, ప్రైవేటు పాఠశాలలో చదువుకునే విద్యార్థుల కంటే ప్రభుత్వ పాఠశాలలో చదువుకునే విద్యార్థులే మెరుగ్గా ఉన్నారని తలచి, ప్రభుత్వ పాఠశాలల బలోపేతానికై, గ్రామీణ ప్రాంతాలలోనే పనిచేయాలని నిశ్చయించుకున్నారు. అదే విధంగా పనిచేయుచూ పేదవిద్యార్థులకు గూడా సాయం చేస్తున్నారు. ఆయన సహాయం చేసిన 40 మంది విద్యార్థులు, నేడు ఉన్నత ఉద్యోగాలలో స్థిరపడినారు. ప్రస్తుతం ఆయన ప్రతి సంవత్సరం, 100 మంది విద్యార్థులకు సాయం చేస్తున్నారు. ఇదిగాక ఇంకా వీరు, తన తల్లిదండ్రుల పేరిట, గ్రామస్థులకు అవసరమైన భవనాలు నిర్మించేటందుకు అవసరమైన 40 సెంట్ల భూమిని వివిధ ప్రాంతాలలో, ప్రభుత్వానికి విరాళంగా అందజేసినారు. 2006లోనే వీరు ఉత్తమ ఉపాధ్యాయ పురస్కారం అందుకున్నారు. 2009 లో జిల్లా స్థాయిలోనూ, 2011 లో రాష్ట్రస్థాయిలోనూ ఉత్తమ ఉపాధ్యాయ పురస్కారాన్ని అందుకున్నారు. తాజాగా వీరు 2014, సెప్టెంబరు-5 వ తేదీనాడు, ఉపాధ్యాయ దినోత్సవాన్ని పురస్కరించుకొని, ఢిల్లీలో, రాష్ట్రపతి శ్రీ ప్రణబ్ ముఖర్జీ గారి చేతులమీదుగా జాతీయ ఉత్తమ ఉపాధ్యాయ పురస్కారం అందుకున్నారు. 

## గణాంకాలు

:
## మూలాలు

వర్గం:నగరం మండలం లోని రెవిన్యూయేతర గ్రామాలు
పూషడపువారిపాలెం

**పూషడపువారిపాలెం** బాపట్ల జిల్లా, చెరుకుపల్లి మండలానికి చెందిన రెవెన్యూయేతర గ్రామం.

## గ్రామంలో విద్యా సౌకర్యాలు
### ఏ.బి.ఉన్నత పాఠశాల
ఈ పాఠశాలలో 2016-17 విద్యా సంవత్సరంలో పదవ తరగతి చదివిన ముకిరి లక్ష్మీప్రసన్న అను విద్యార్థిని, పదవ తరగతి వార్షిక పరీక్షలలో 9.7 జి.పి.ఏ సాధించడమేగాక, ఐ.ఐ.ఐ.టిలో 2017-18 సంవత్సరంలో ప్రవేశానికి అర్హత సాధించింది. ఈమె తండ్రి తాపీపనిచేయుచునూ, తల్లి కూలిపనికి వెళుతూనూ, జీవనోపాధి గడించుచున్నారు. 
## దర్శనీయ ప్రదేశాలు/దేవాలయాలు
### శ్రీ కోదండరామస్వామివారి ఆలయం
ఈ గ్రామములో తిరుమల తిరుపతి దేవస్తానం, ధర్మప్రచార పరిషత్తు, సమరసత సేవా ఫౌండేషన్ సంయుక్త ఆధ్వర్యంలో **మనగుడి ** కార్యక్రమాలు నిర్వహించారు. ఈ సందర్భంగా, 2017,ఆగస్టు-13వతేదీ ఆదివారంనాడు, ఈ ఆలయంలో ప్రత్యేకపూజలు నిర్వహించారు. అనంతరం మహిళలు నగర సంకీర్తన కార్యక్రమం నిర్వహించారు. భక్తులకు శ్రీవారి పసుపు, కుంకుమ, కంకణాలు, ప్రసాదాలు పంపిణీ చేసారు. 14వతేదీ సోమవారంనాడు, గోపూజ, ఉట్టి కొట్టే కార్యక్రమం నిర్వహించెదరు.
## గ్రామ ప్రముఖులు (నాడు/నేడు)
### రాష్ట్రపతి పురస్కార గ్రహీత ''ఇంకొల్లు రంగారావు ''
నగరం మండలం ఇంకొల్లువారిపాలెం మండలానికి చెందిన ఇంకొల్లు రంగారావు, ఎం.ఎస్.సి., బి.ఇడి., చదివి ప్రస్తుతం చెరుకుపల్లి మండలం లోని పూషడపువారిపాలెం గ్రామంలో బాపూజీ ఎయిడెడ్ ప్రాథమికోన్నత పాఠశాలలో ఎస్.జి.టి.గా పనిచేయుచూ విద్యార్థులకు భౌతిక, రసాయన శాస్త్రాలు, గణితం బోధించుచున్నారు. వీరు చదువుకునే సమయంలోనే, ప్రైవేటు పాఠశాలలో చదువుకునే విద్యార్థుల కంటే ప్రభుత్వ పాఠశాలలో చదువుకునే విద్యార్థులే మెరుగ్గా ఉన్నారని తలచి, ప్రభుత్వ పాఠశాలల బలోపేతానికై, గ్రామీణ ప్రాంతాలలోనే పనిచేయాలని నిశ్చయించుకున్నారు. అదే విధంగా పనిచేయుచూ పేదవిద్యార్థులకు గూడా సాయం చేస్తున్నారు. అతను సహాయం చేసిన 40 మంది విద్యార్థులు, నేడు ఉన్నత ఉద్యోగాలలో స్థిరపడ్డారు. తన తల్లిదండ్రుల పేరిట, గ్రామస్థులకు అవసరమైన భవనాలు నిర్మించేటందుకు అవసరమైన 40 సెంట్ల భూమిని వివిధ ప్రాంతాలలో, ప్రభుత్వానికి విరాళంగా అందజేసారు. 2006లోనే ఇతను ఉత్తమ ఉపాధ్యాయ పురస్కారం అందుకున్నాడు. 2009 లో జిల్లా స్థాయిలోనూ, 2011 లో రాష్ట్రస్థాయిలోనూ ఉత్తమ ఉపాధ్యాయ పురస్కారాన్ని అందుకున్నాడు. తాజాగా ఇతను 2014, సెప్టెంబరు-5న, ఉపాధ్యాయ దినోత్సవాన్ని పురస్కరించుకొని, ఢిల్లీలో, అప్పటి రాష్ట్రపతి ప్రణబ్ ముఖర్జీ  చేతులమీదుగా జాతీయ ఉత్తమ ఉపాధ్యాయ పురస్కారం అందుకున్నాడు.

## మూలాలు

వర్గం:చెరుకుపల్లి మండలం (బాపట్ల జిల్లా) రెవెన్యూయేతర గ్రామాలు
లి నా

**లి నా ** చైనాకు చెందిన ఒక అంతర్జాతీయ టెన్నిస్ క్రీడాకారిణి. చైనా తరపున మొట్టమొదటి సారిగా గ్రాండ్‌స్లాం టైటిల్ నెగ్గి చరిత్ర సృష్టించింది. 2014 లో టెన్నిస్ నుండి విరమణ ప్రకటించింది.
## నేపధ్యము
## టెన్నిస్ నుండి విరమణ
ఆసియా టెన్నిస్‌లో అత్యున్నత ప్రమాణాలు నెలకొల్పిన చైనా సంచలనం లి నా తన ఉజ్వల కెరీర్‌కు ముగింపు పలికింది. రెండు గ్రాండ్‌స్లామ్ సింగిల్స్ టైటిల్ గెలిచి చరిత్ర సృష్టించిన లి నా.. అంతర్జాతీయ టెన్నిస్ నుంచి రిటైరవుతున్నట్లు ప్రకటించింది. తరచుగా వేధిస్తున్న మోకాలి గాయాలే తన రిటైర్మెంట్‌కు కారణమని లి నా పేర్కొంది. *నేనున్న స్థితిలో ఇది సరైన నిర్ణయం. నా కుడి మోకాలు కెరీర్ ఆసాంతం నన్నెంత ఇబ్బంది పెట్టిందో ప్రపంచంలో చాలామందికి తెలుసు. నాలుగుసార్లు మోకాలికి శస్త్రచికిత్స చేయించుకున్నా. నొప్పిని, వాపును తగ్గించడానికి లెక్కలేనన్నిసార్లు ఇంజక్షన్లు తీసుకుంటున్నా. ఇటీవలి శస్త్రచికిత్స తర్వాత మళ్లీ మైదానంలో అడుగుపెట్టడానికి చేయాల్సిందంతా చేశా. కానీ 32 ఏళ్ల వయసులో అత్యున్నత స్థాయిలో ఆడే స్థితిలో లేనని నా శరీరం సంకేతాలిచ్చింది* అని తన రిటైర్మెంట్ ప్రకటనలో లి నా పేర్కొంది. 2011లో ఫ్రెంచ్ ఓపెన్ నెగ్గిన లి నా.. గ్రాండ్‌స్లామ్ సింగిల్స్ టైటిల్ గెలిచిన తొలి ఆసియా క్రీడాకారిణికా రికార్డులకెక్కింది. 2014లో ఆస్ట్రేలియన్ ఓపెన్ కూడా తన ఖాతాలో వేసుకుంది.

## బయటి లంకెలు

* 

## మూలాలు

వర్గం:జీవిస్తున్న ప్రజలు
వర్గం:1982 జననాలు
వర్గం:ఆస్ట్రేలియన్ ఓపెన్ (టెన్నిస్) విజేతలు
వర్గం:ఫ్రెంచ్ ఓపెన్ విజేతలు
వర్గం:చైనా క్రీడాకారులు
వర్గం:మహిళా టెన్నిస్ క్రీడాకారులు
వర్గం:వింబుల్డన్ క్రీడాకారులు
ఫాల్కిర్క్ చక్రము

ఫాల్కిర్క్ చక్రము స్కాట్లాండ్ లో నిర్మింపబడిన ఒక అత్యద్భుతమైన వంతెన.  ఈ వంతెన ప్రత్యేకత ఏమిటంటే ఇది పడవలనే పైకి లేపగలదు .2014లో  ఈ అద్భుతాన్ని సందర్శించిన పర్యాటకుల సంఖ్య 50 లక్షలు దాటడంతో మళ్లీ ఇది వార్తల్లోకి ఎక్కింది.
## విశేషాలు
*చూడ్డానికి వంతెనలా ఉంటుంది. కానీ వంతెన కాదు. మరేంటీ అంటే పడవల్ని అమాంతం పైకి లేపి ఎత్తయిన ప్రదేశానికి పంపే ఒక చక్రమని చెప్పాలి. పేరు 'ది ఫాల్కిర్క్ వీల్'. పైగా ఇలాంటి సాంకేతిక పరిజ్ఞానంతో ఉన్నది ప్రపంచంలోనే ఇదొక్కటే కావడం విశేషం. స్కాట్లాండ్‌లోని ఫాల్కిర్క్ అనే వూరికి దగ్గరుంది కాబట్టి దీనికీ పేరు.
*  దీని ఉపయోగమేమిటంటే... స్కాట్లాండ్‌లో ఫోర్త్, క్త్లెడ్ అనే రెండు కాలువలు ఉన్నాయి. అయితే ఒకటి కిందుంటే మరోటి చాలా ఎత్తయిన ప్రాంతంలో ఉంది. వీటిని ఎప్పుడో 18వ శతాబ్దంలో నిర్మించారు. ఈ కాలువలు గతంలో కలిసే ఉండేవి. పనామా కాలువలో ఉన్నట్లు బోట్లను కాస్త పైకెత్తడానికి ఉపయోగించే 'లాక్స్' వ్యవస్థ ద్వారా అప్పుడు వీటిల్లో బోట్లు తిరిగేవి. కానీ 1930లో వాటిని తీసేసి కాలువలను వేరు చేశారు. మళ్లీ వీటిని కలపాల్సి వచ్చింది. ఈ సమస్యను పరిష్కరించేందుకు  2002లో ఈ వంతెనను నిర్మించారు.
*వంతెనపై భారీ బోట్లు కూడా తిరగడానికి వీలయ్యేలా కాలువను కట్టారు. వంతెనకు ఒకవైపు భారీ చక్రాన్ని అమర్చారు. దీన్నే 'బోట్ లిఫ్ట్' అంటారు. అయితే గొప్పతనమంతా ఈ చక్రానిదే. ఇది క్షణాల్లో కింది కాలువలో ఉన్న పడవలను పైకి ఎత్తగలదు. పైనున్న వాటిని కిందికి దింపగలదు.
*పడవలు కాలువలో ప్రయాణం చేసి ఈ చక్రంలోకి వచ్చి ఆగుతాయి. అప్పుడు ఈ చక్రం పడవలను 79 అడుగుల ఎత్తుకు లేపి, పైన వంతెనపై ఉన్న కాలువలోకి పంపుతుంది. ఈ చక్రం రెండువైపులా కలిపి 8 పడవలను మోయగలదు. 5 రౌండ్లయ్యాక ఇది తిరిగే దిశ మార్చుకుంటుంది.
*ఫాల్కిరిక్ వీల్‌ను 21వ శతాబ్దపు ఇంజినీరింగ్ వింతగా చెబుతారు. పైగా రోజూ ఈ సాంకేతిక పరిజ్ఞానాన్ని చూడ్డానికి వేలాది పర్యాటకులు వస్తారు. వారు కూడా బోట్లలో కూర్చొని ఈ చక్రంలో తిరుగుతారు. కాలువలో కాసేపు చక్కర్లు కొట్టి వస్తారు. ఇప్పటి వరకు దీన్ని సందర్శించిన వారి సంఖ్య 55 లక్షలకు  చేరింది. 
## చిత్రమాలిక

File:Falkirk Wheel Timelapse, Scotland - Diliff.webm|A timelapse of the wheel rotation. This video covers a time period of 10 minutes
File:Falkrikwheelanimationmedium.gif|Animation showing how the wheel turns. The direction of rotation changes every five cycles.
File:Boat emerging at the upper level from the Falkirk Wheel - geograph.org.uk - 142581.jpg|View of the aqueduct and top of the wheel.


## బయటి లంకెలు

* 
* 

వర్గం:ప్రపంచ వింతలు
వర్గం:వంతెనలు
తక్కళ్లపల్లి పాపాసాహేబు

అనంతపురం జిల్లా కీర్తి ప్రతిష్ఠలు పెంచిన జాతిరత్నాలలో **తక్కళ్లపల్లి పాపాసాహేబు** ఒక అనంత ఆణిముత్యం.

## జీవిత విశేషాలు
1928లో తక్కళ్లపల్లి పాపాసాహేబు, తన మాతామహుల ఇంటిలో కేశవరాయునిపేటలో జన్మించాడు. ఇతని విద్యాభ్యాసము ప్యాపిలి, పత్తికొండ, గుత్తి గ్రామాలలో జరిగింది. కాశీ విద్యాలయంలో చదువబోయి కారణాంతరాల వల్ల ఆ ప్రయత్నాన్ని మానుకొని స్వయంకృషితో విద్వాన్ పరీక్ష ఉత్తీర్ణుడయ్యాడు. గాంధీగారి స్ఫూర్తితో రాజకీయాలలో ప్రవేశించి కాంగ్రెస్ పార్టీకి అంకితమై దేశానికి సేవ చేశాడు. చిన్నతనం నుండి కవితాభ్యాసం చేసి పదికి పైగా కావ్యాలను వ్రాశాడు. ఇతని అంబ కావ్యము ఆంధ్ర విశ్వవిద్యాలయం వారి భాషాప్రవీణ పరీక్షకు పాఠ్యగ్రంథంగా ఉండేది. ఇతని రచనలపై విశ్వవిద్యాలయాలలో ఎం.ఫిల్., పి.హెచ్.డి. స్థాయిలలో పరిశోధనలు జరిగాయి. 1964లో ఆంధ్రప్రదేశ్ ప్రభుత్వం ఇతనిని రాష్ట్రకవిగా గుర్తించి సత్కరించింది. రాయప్రోలు సుబ్బారావు ఇతడికి మహాకవి అనే బిరుదును ఇచ్చాడు. పాపాసాహేబు 1981లో మరణించాడు.
## రాజకీయరంగం
ఇతడు టంగుటూరి ప్రకాశం పంతులును రాజకీయ గురువుగా భావించి రాజకీయాలలోకి ప్రవేశించాడు. ఇతడు కాసు బ్రహ్మానందరెడ్డి అనుయాయిగా అనంతపురం జిల్లా రాజకీయాలలో కీలకపాత్ర వహించాడు. 1958 నుండి జిల్లా కాంగ్రెసు కార్యవర్గ సభ్యుడిగా, ప్రదేశ్ కాంగ్రెస్ కమిటీ సభుడిగా ఉన్నాడు. 1962, 1967, 1972 శాసనసభ ఎన్నికలలో గుత్తి నియోజకవర్గం నుండి కాంగ్రెస్ పార్టీ తరఫున పోటీ చేశాడు. రాజకీయాలలో తలమునకలుగా ఉండికూడా ఇతడు సాహిత్య వ్యాసంగాన్ని కొనసాగించాడు. ఇతడు తన రాజకీయ అనుభవాలను "నా రాజకీయ జీవితానుభవములు" అనే గ్రంథరూపంలో వివరించాడు.

## రచనలు
# అంబ
# అవధి
# కన్నీటి చుక్కలు
# నా రాజకీయ జీవితానుభవాలు
# పాపుసాబు మాట పైడిమూట
# ప్రేమవిలాపము
# రస ఖండము
# రాజ్యశ్రీ
# రాణీ సంయుక్త
# శకుంతల
# సత్యాన్వేషణ
# విశ్వనాథ నాయకుడు

## రచనల నుండి మచ్చుతునకలు

::తన్నె వివాహమాడుట కెదన్ త్వరబొందెడు రుక్మిణిన్ మహా
::పన్నత కుందు దాని మురభంజను డెత్తుక పోయినట్లు వే
::గన్నరుదెమ్ము స్వామి నను గైకొని పోవగ వేచియుందు వే
::గన్నుల నీదు రాకకయి కైరవ మిందుని కోస మట్టులన్

::పరమ పవిత్రమైన మన భారతభూమి ప్రతిష్ఠ స్వార్థ త
::త్పరమతి దుమ్ములో కలుపు తండ్రియెకాదు మరెవ్వరైననున్
::స్థిర కరవాల ధారలను నిర్దయ గొంతులు కోతు, గొఱ్ఱెలం
::గరణి దదసృగార్ద్ర శితఖడ్గము నిచ్చెద నీకు కాన్కగా
:::: (**రాణీసంయుక్త** కావ్యం నుండి)

::ప్రాణము పోవుచున్న దలవంచని పౌరుషసాహసాలు, వా
::గ్దానమొసంగి తప్పని యుదార గభీరగుణమ్ము, లొంగుటే
::గానని యాత్మగౌరవము, కంపము చెందని గట్టి చేవయున్
::మానపరాయణత్వ మసమాన మఖండము నై విరాజిలున్
::::(**సత్యాన్వేషణ** నుండి)

::యావజ్జీవము, మాతృదేశ భయదోద్యద్దాస్య నిర్మూలనా
::భావోల్లాస వికాస చిత్తమున, దౌర్భాగ్యాభి పూత ప్రజా
::సేవా దీక్షకు, ధారవోసిన దయాశ్రీసాంద్ర నిస్తంద్ర తే
::జో విస్తార! జగత్పితా! కొనుమివే జోహారులర్పించెదన్
::::(**మహాత్మాగాంధీ** గురించి)

::తురక కేమి తెలుసు పరమ వేదార్థమ
::టంచు నెత్తి పొడుతు రవని సురులు
::కన కబీరు తురక గాకేమి గరకయా
::పాపుసాబు మాట పైడి మూట
::::(**పాపుసాబు మాట పైడి మూట** నుండి)

## మూలాలు

వర్గం:1928 జననాలు
వర్గం:1981 మరణాలు
వర్గం:ముస్లిం కవులు
వర్గం:అనంతపురం జిల్లా కవులు
రొమ్ము కాన్సర్

**రొమ్ము కాన్సర్ ** ఒక ప్రాణాంతకమైన వ్యాధి. ఇది అత్యధికంగా స్త్రీలకు వచ్చే వ్యాధి.
## రొమ్ము కాన్సర్ గురించిన కొన్ని అపోహలు
### అపోహ: రొమ్ముల్లో కనిపించే గడ్డలన్నీ క్యాన్సర్ గడ్డలే
ఇది నిజం కాదు. రొమ్ములో కనిపించే గడ్డల్లో పదింట తొమ్మిది క్యాన్సర్ గడ్డలు కావు. ఒకటి మాత్రమే క్యాన్సర్ గడ్డ కావొచ్చు. అయినా నిర్లక్ష్యం చేయడానికి లేదు. ఎలాంటి గడ్డ కనిపించినా తప్పనిసరిగా వైద్యుణ్ని సంప్రదించి పరీక్షలు చేయించుకోవడం అవసరం.
### అపోహ: రొమ్ము క్యాన్సర్ పెద్ద వయసు స్త్రీలకే వస్తుంది
ఇది పూర్తిగా నిజం కాదు. 90 శాతం రొమ్ము క్యాన్సర్ కేసులు 50 ఏళ్ల పైబడిన స్త్రీలలోనే కనిపిస్తున్నా... ఇటీవల కాలంలో చిన్న వయసు వారిలోనూ ఈ క్యాన్సర్ వస్తోంది.
### అపోహ: రొమ్ము క్యాన్సర్ పురుషులకు రాదు.
పురుషులకు స్త్రీల మాదిరి రొమ్ములు ఉండవు కాబట్టి రొమ్ము క్యాన్సర్ రాదని భావించడం నిజం కాదు. రొమ్ము కణజాలం పురుషులకూ ఉంటుంది. కొంత మంది పురుషులకూ ఈ క్యాన్సర్ రావడానికి అవకాశం ఉంది.
### అపోహ: రొమ్ము క్యాన్సర్ ఎందుకు వస్తుందో తెలీదు
ఇందులో కొంతవరకే వాస్తవం ఉంది. రొమ్ము క్యాన్సర్ ముప్పును పెంచే కొన్ని అంశాలను వైద్య పరిశోధకులు గుర్తించారు. స్త్రీలకు వయసు పెరుగుతున్న కొద్దీ క్యాన్సర్ ముప్పు పెరుగుతుంది. కుటుంబంలో రొమ్ము క్యాన్సర్ చరిత్ర, 12 ఏళ్ల కంటే ముందే రజస్వల కావడం, 55 ఏళ్ల కంటే ముందే నెలసరి ఆగిపోవడం, పిల్లలు లేకపోవడం, 30 ఏళ్ల తర్వాతే తొలి సంతానం కలగడం, హార్మోన్ మాత్రలు ఎక్కువగా వాడడం, బరువు ఎక్కువగా పెరగడం...ఇవన్నీ రొమ్ము క్యాన్సర్ ముప్పును పెంచేవే.
### అపోహ: వంశంలో రొమ్ము క్యాన్సర్ ఉంటే తర్వాతి తరంలో వారికీ వస్తుంది.
ఇది నిజం కాదు. ఎందుకంటే రొమ్ము క్యాన్సర్ బారిన పడినవారి కుటుంబాల్లో చాలామంది ఆరోగ్యంగానే ఉన్నారు. ఇలా వంశ పారంపర్యంగా క్యాన్సర్ రావడానికి 10 శాతం వరకే అవకాశాలున్నాయి.
### అపోహ: బిడ్డకు పాలిస్తే రొమ్ము క్యాన్సర్ రాదు
ఇది కొంతవరకే నిజం. బిడ్డకు పాలివ్వడం వల్ల క్యాన్సర్ రాకూడదని లేదు. అయితే రాకుండా ఉండడానికి కొంతవరకే అవకాశాలున్నాయి.
### అపోహ: గర్భ నిరోధక మాత్రలతో రొమ్ము క్యాన్సర్ వస్తుంది.
ఇది నిజం కాదు. ఇప్పుడు లభిస్తున్న గర్భ నిరోధక మాత్రల్లో కొద్ది మొత్తంలోనే ఈస్ట్రోజెన్, ప్రొజెస్టిరాన్ హార్మోన్లు ఉంటాయి. ఈ మోతాదుతో క్యాన్సర్ వచ్చే అవకాశం లేదు.
### అపోహ: రొమ్ము క్యాన్సర్ తొలిదశలో గుర్తించడం కష్టం
ఇది నిజం కాదు. చేతికి గడ్డలు తగలడానికి కొన్నేళ్ల ముందే క్యాన్సర్‌ను గుర్తించవచ్చు. మామోగ్రఫీ పరీక్ష ద్వారా వీటిని గుర్తించడం సాధ్యమవుతుంది. ముందే గడ్డలు గుర్తించడం వల్ల చికిత్స చాలా సులువవుతుంది. అందుకే 40 ఏళ్లు పైబడిన స్త్రీలంతా మామోగ్రామ్ పరీక్ష చేయించుకోవాలి.
### అపోహ: మామోగ్రఫీ పరీక్ష బాధాకరంగా ఉంటుంది.
ఇది కూడా నిజం కాదు. సాధారణ ఎక్స్‌రే మాదిరే ఈ పరీక్ష కూడా ఉంటుంది. కొంత వరకు అసౌకర్యంగా ఉన్నప్పటికీ ఎలాంటి నొప్పీ ఉండదు. ప్రత్యేకించి డిజిటల్ మామోగ్రఫీతో కలిగే అసౌకర్యం చాలా తక్కువే.
* ఇది కూడా చూడండి - వక్షోజాల స్వీయ పరీక్ష

## మందులు

* ఇక్సాబెపిలోన్
* ఎరిబ్యులిన్
* అబెమాసిక్లిబ్
* ఐబాండ్రోనిక్ యాసిడ్
* ఎక్సెమెస్టేన్
* మిటోమైసిన్ సి

## బయటి లంకెలు

* రొమ్ము క్యాన్సర్ లక్షణాలు, సంకేతాలు, బ్రెస్ట్ క్యాన్సర్ ఎందుకు వస్తుంది  

* 

వర్గం:క్యాన్సర్
సాయిరాం శంకర్

**సాయిరాం శంకర్ ** ఒక తెలుగు సినిమా నటుడు. ఇతని సోదరుడు పూరీ జగన్నాధ్ ప్రముఖ తెలుగు సినీ దర్శకుడు.
## నేపధ్యము
విశాఖపట్నం నర్సీపట్నం దగ్గర ఓ చిన్న గ్రామం వీరిది. పాలిటెక్నిక్ డిప్లొమా పూర్తయిన తరువాత 1997 లో హైదరాబాద్‌కు మకాం మార్చాడు.
## వ్యక్తిగత జీవితము
ఇతను ప్రేమ వివాహం చేసుకున్నాడు. భార్య పేరు వనజ. వీరికి ఒక పాప.. జనన్య.

## సినీ జీవితము
### దర్శకత్వ శాఖలో పనిచేసిన చిత్రాలు

### నటించిన చిత్రాలు

## మూలాలు

## బయటి లంకెలు
* 

వర్గం:తెలుగు సినిమా నటులు
వర్గం:జీవిస్తున్న ప్రజలు
వర్గం:సినీ వారసత్వం గల తెలుగు సినిమా వ్యక్తులు
భారత ప్రజారోగ్య సమాఖ్య

**భారత ప్రజారోగ్య సమాఖ్య** (The **Public Health Foundation of India** or PHFI) భారతదేశంలో ఒక స్వయంప్రతిపత్తి గల సంస్థ, ఇది న్యూఢిల్లీలో నున్నది. దీనిని భారత ప్రధానమంత్రి మన్మోహన్ సింగ్ 2006లో ప్రారంభించారు. దీని ప్రధాన ఉద్దేశం ప్రజారోగ్యం (Public health) గురించి దేశంలోని వృత్తివిద్యా నిపుణులలో ఒక మంచి అవగాహన కలిగించడం. ఇది మొదటి రెండు సంవత్సరాలు రజత్ గుప్త, ప్రొఫెసర్ కె. శ్రీనాథ్ రెడ్డి నేతృత్వంలో అభివృద్ధి చేయబడ్డాయి.

## మూలాలు

## బయటి లింకులు
* Official website
* Academic programmes

వర్గం:2006 స్థాపితాలు
వర్గం:ప్రజారోగ్యం
ప్రజారోగ్యం

**ప్రజారోగ్యం** అనగా "వ్యవస్థీకృత కృషి, సమాజ ఎంపికలు, సంస్థలు, ప్రభుత్వ, ప్రైవేట్, సంఘాలు, వ్యక్తుల ద్వారా జీవితం పొడిగించే, ఆరోగ్యాన్ని ప్రోత్సహించే వ్యాధి నివారణ యొక్క శాస్త్రం, కళ". ఇది జనాభా ఆరోగ్య విశ్లేషణ ఆధారంగా ఆరోగ్యానికి రాబోవు అపాయ హెచ్చరికలకు సంబంధించింది. ఏదైనా ఒక వ్యాధికి సంబంధించిన ప్రశ్నలో వ్యాప్తి చెందని త్వరితంగా నయంచేయగల వ్యాధా, లేదా త్వరితగతిన నయం చేయలేని అనేక ప్రాంతాలకు చెందిన ప్రజలకు వ్యాప్తి చెందగల వ్యాధా అనేది ప్రజారోగ్య ప్రచారంతో తెలుసుకొని ప్రజలు అప్రమత్తమయి తగిన జాగ్రత్తలతో వ్యాధులను నివారించగలుగుతారు. యునైటెడ్ నేషన్స్ యొక్క ప్రపంచ ఆరోగ్య సంస్థ ద్వారా నిర్వచించబడిన ఆరోగ్య కొలతలు "కేవలం వ్యాధి లేకపోవడం లేదా బలహీనంగా లేకపోవడమే కాక సంపూర్ణ భౌతిక స్థితి, మానసికం, సామాజిక శ్రేయస్సు కలిగి ఉండాలి". ప్రజారోగ్యం ఎపిడెమియాలజీ (సాంక్రామికవ్యాధిశాస్త్రం), బయోస్టాటిస్టిక్స్ (జీవ సంబంధిత సంఖ్యా శాస్త్రం), ఆరోగ్య సేవల యొక్క పరస్పర క్రమశిక్షణా పద్ధతులు చేపడుతుంది. పర్యావరణ ఆరోగ్యం, సమాజ ఆరోగ్యం, ప్రవర్తనా ఆరోగ్యం, ఆరోగ్య అర్థశాస్త్రం, ప్రజా విధానం, భీమా ఔషధం, వృత్తిపరమైన భద్రత, ఆరోగ్యం ఇతర ముఖ్యమైన ఉపవిభాగాలు.

ప్రజా ఆరోగ్య మధ్యవర్తిత్వ దృష్టి అనగా వ్యాధుల నివారణల ద్వారా, వ్యాధిని చికిత్స చేయటం ద్వారా, కేసులను పర్యవేక్షించుట ద్వారా, ఆరోగ్య సూచికల ద్వారా, ఆరోగ్యకరమైన ప్రవర్తనలను ప్రోత్సహించటం ద్వారా జీవితం యొక్క ఆరోగ్యాన్ని, నాణ్యతను మెరుగుపరచడం. చేతులు పరిశుభ్రంగా ఉంచుకొనుటను ప్రోత్సహించటం, తల్లిపాలను పట్టడం, టీకాలను పంపిణీ చేయటం, లైంగికంగా సంక్రమించే వ్యాధుల వ్యాప్తిని నియంత్రించేందుకు కండోమ్స్ ను పంపిణీ చేయటం వంటివి సాధారణ ప్రజా ఆరోగ్య పద్ధతులకు చెందిన ఉదాహరణలు. ఆధునిక ప్రజా ఆరోగ్య విధానానికి బహుళవిజ్ఞానాత్మక ప్రజా ఆరోగ్య కార్మికుల జట్లు, నిపుణులు సహా ప్రజా ఆరోగ్యం/కమ్యూనిటీ ఔషధం/సాంక్రమిక వ్యాధులకు చెందిన ప్రత్యేక వైద్యులు, మానసిక నిపుణులు, అంటువ్యాధి నిపుణులు, జీవగణాంకనిపుణులు, వైద్య సహాయకులు లేదా సహాయక వైద్యాధికారులు, ప్రజా ఆరోగ్య నర్సులు, వైద్య మైక్రోబయాలజిస్టులు, పర్యావరణ ఆరోగ్య అధికారులు/ప్రజా ఆరోగ్య ఇన్స్పెక్టర్లు, ఫార్మసిస్ట్స్, దంత పరిరక్షకులు, డయేటియన్స్, న్యూట్రిషనిస్టులు, పశువైద్యులు, ప్రజా ఆరోగ్య ఇంజనీర్లు, ప్రజా ఆరోగ్య న్యాయవాదులు, సామాజిక శాస్త్రవేత్తలు, సమాజాభివృద్ధి కార్మికులు, సమాచార నిపుణులు, జీవవైద్యనీతిశాస్త్రవేత్తలు, ఇతరుల అవసరం ఉంది.

## ఇవి కూడా చూడండి
* ఆరోగ్య విద్య - ఆరోగ్యం గురించి ప్రజలకు బోధించే ఒక వృత్తి.
* ప్రపంచ ఆరోగ్యం - ప్రపంచ వ్యాప్తంగా ఉన్న ప్రజల ఆరోగ్యానికి సంబంధించింది.

## మూలాలు

వర్గం:ప్రజారోగ్యం
నిద్రమాత్ర

**నిద్ర మాత్రలు ** నిద్ర పట్టడానికి వాడే ఒకరకమైన ఔషధము.రాత్రుళ్లు సరిగ్గా నిద్ర పట్టకపోయినా, ఏవైనా ఒత్తిళ్లతో సతమతమైపోతున్నా.. వెంటనే గుర్తొచ్చేది నిద్రమాత్ర. చాలామంది నిద్ర కోసం ఈ పద్ధతినే అనుసరిస్తుంటారు.  తరచూ ఇవి వాడటం వల్ల అదే అలవాటుగా మారుతుంది. కానీ ఇది ఆరోగ్యానికి చాలా హానికరం. అయితే, నిద్రమాత్రలు తరచూ మింగడం వల్ల వివిధ రకాల దుష్ప్రభావాలు కలిగే అవకాశం ఉంది.
## దుష్ప్రభావాలు
నిద్రమాత్రలు ఎక్కువగా వేసుకోవడం వల్ల అరచేతులు, అరికాళ్లలో మంటలేర్పడటం, తలనొప్పి, గుండెలో మంట, కడుపునొప్పి, ఆకలి తగ్గిపోవడం, గ్యాస్ట్రిక్ సమస్యలు, మలబద్ధకం, మైకంగా అనిపించడం, అలసట, బలహీనంగా అయిపోవడం.. మొదలైన సమస్యలు ఏర్పడతాయి.
### చర్మ సమస్యలు
కొంతమందిలో నిద్రమాత్రలు వేసుకోవడం వల్ల అలర్జీ సంబంధిత చర్మ సమస్యలు వచ్చే అవకాశం ఉంది. ఇలాంటి సందర్భాల్లో నిద్రమాత్రలు మానేసి వెంటనే డాక్టర్‌ను సంప్రదించడం మేలు. లేకపోతే వాంతులు, శ్వాసకోశ సంబంధిత సమస్యలు, కళ్లు మసకగా కనిపించడం, దురద, ఛాతిలో నొప్పి, గుండె వేగంగా కొట్టుకోవడం.. ఇలా పలు రకాల దుష్ప్రభావాలు ఏర్పడతాయి.
## నివారణ
ఏదైనా అలవాటైతే మానడం చాలా కష్టం. అలాగే ఒక్కసారి నిద్రమాత్రలు వేసుకోవడం మొదలు పెట్టి.. చాలా కాలం కొనసాగించారంటే ఇక అంతే సంగతులు. ఆ అలవాటు మానడమూ అంతే కష్టం. కాబట్టి నిద్ర పట్టడం లేదని మాత్రలు వేసుకొని ఆరోగ్య సమస్యలు కొనితెచ్చుకోవడం కంటే ఒక్కసారి మీకు ఎందుకు నిద్ర పట్టడం లేదో డాక్టర్‌కు వివరంగా చెబితే వారే చక్కటి సలహా సూచిస్తారు.
## వైద్యుల సలహాపై
కొంతమంది  వైద్యుల  సలహా మేరకు నిద్ర మాత్రలు వాడుతుంటారు. కానీ ఇది దీర్ఘకాలంగా కొనసాగితే వాటికే అలవాటు పడే అవకాశం ఉంటుంది. అలాగే తరచూ వాడుతుంటే కొన్ని రోజులకు ఈ మాత్రల మోతాదు శరీరానికి సరిపోదు. ఇంకా ఎక్కువ మోతాదు వేసుకుంటే గానీ నిద్రపట్టదు. నిద్రలో ఉన్నప్పుడు శ్వాస ప్రక్రియలో భాగంగా ఒత్తిడి ఏర్పడి కొన్ని సందర్భాల్లో మరణం కూడా సంభవించే ప్రమాదం ఉంది. కాబట్టి డాక్టర్ సలహా మేరకే నిద్ర మాత్రలు వాడినా వారు చెప్పిన జాగ్రత్తలు  తప్పక పాటించాలి.

## జాగ్రత్తలు
* గర్భం దాల్చిన తర్వాత కొంతమందికి నిద్ర పట్టదు. ఇలాంటి సమయాల్లో నిద్రమాత్రలు వేసుకోవడం అస్సలు మంచిది కాదు.
* బిడ్డకు జన్మనిచ్చిన తర్వాత కూడా వేసుకోకూడదు.
* అలాగే నిద్రమాత్రలు వేసుకున్న తర్వాత  డ్రైవింగ్ చేయకూడదు.
* ఏ పానీయంలోనైనా నిద్ర మాత్రల్ని కలుపుకొని తాగకూడదు.
వర్గం:మందులు
టెక్ మహీంద్రా

**టెక్ మహీంద్రా ** ఒక భారతీయ ఐటీ సేవల సంస్థ.
## చిత్రమాలిక

File:Satyam first building.JPG|Tech Mahindra Technology Center at Bahadurpally, Hyderabad
File:Satyam Tech Center.JPG|Tech Mahindra Development Center
File:Satyam Campus.JPG|Tech Mahindra, Hyderabad-5000
File:Satyam campus in Visakhapatnam.jpg|Tech Mahindra Development Centre Visakhapatnam


## కూడా చూడండి

* యష్ టెక్నాలజీస్

## బయటి లంకెలు
* 
## మూలాలు

వర్గం:బహుళజాతి కంపెనీలు
వర్గం:భారత సాంకేతిక సంస్థలు
వర్గం:1986 స్థాపితాలు
వర్గం:భారతీయ సంస్థలు
వర్గం:విస్తరించవలసిన వ్యాసాలు
గుణ్ణం గంగరాజు

**గుణ్ణం గంగరాజు** సినీ రచయిత, నిర్మాత, దర్శకులు. తెలుగు సినిమా, టీవీ రంగాల్లో వీరి పనితనానికి వీరు ప్రసిద్ధులు. వీరికి రెండు జాతీయ సినిమా అవార్డులు అందాయి. ఐతే, బొమ్మలాట సినిమాలకు గానూ ఈ గౌరవం అందింది. వీరు *[[అనుకోకుండా ఒక రోజు]]*, అమ్మ చెప్పింది లాంటి విలక్షణ సినిమాలు కూడా నిర్మించారు. తెలుగిళ్ళలో హాస్యపు గిలిగింతలు పుట్టించిన అమృతం ధారావాహిక కార్యక్రమం ఈయన సృష్టే. సినీ నిర్మాణ సంస్థ *జస్ట్ యెల్లో*కి ఈయన యజమాని.

## వ్యక్తిగత జీవితం
గుణ్ణం గంగరాజు కాకినాడలో పుట్టి పెరిగారు. ఆరవ తరగతి వరకూ కాకినాడ సెంట్. జోసఫ్స్ కాన్వెంట్ లో చదువుకున్నారు. ఆ తరువాత ప్రభుత్వ స్కాలర్షిప్పు పొంది హైదరాబాదు పబ్లిక్ స్కూల్ లో చేరారు. స్కూలు విద్య అయ్యాక వైద్య విద్యలో చేరారు, కానీ పూరి అవకుండానే విరమించారు. ఒక సంవత్సర వ్యవధి తరువాత విజయవాడ లోని ఆంధ్ర లోయోల కళాశాలలో బీఏ ఇంగ్లిష్ లో చేరారు. కానీ అందరూ ఆంగ్ల విద్యార్థులూ ఆందోళనకు దిగడంతో కళాశాల నుండి తీసివేయబడ్డారు. ఆపై చదువు మానేసి నవభారత్ సిగారెట్స్ వద్ద డోర్-టు-డోర్ సేల్స్ రెప్రెజెంటేటివ్ గా పనిచేసారు. ఆపై ప్రయివేటులో బీఏ చేసారు. తరువాత ఎంఏ ఆర్ట్స్ పూర్తి చేసారు. అదే సమయంలో ఎస్బీఐ పీఓ పరీక్ష కూడా వ్రాసారు.

## సినీ వ్యాసంగం

### రచయిత
**[[లిటిల్ సోల్జర్స్]]* కథ & సంభాషణలు (1996)
* *[[ఐతే]]* సంభాషణలు (2003)
**[[అనుకోకుండా ఒక రోజు]]* సంభాషణలు (2005)
**[[అమ్మ చెప్పింది]]* కథ & సంభాషణలు (2006)
**[[అమృతం (ధారావాహిక)|అమృతం]]* కథ & సంభాషణలు (2007)
**కథ* సంభాషణలు (2009)
**లయ* టీవీ ధారావాహిక - కథ (2008–2010)
**ఎదురీత* టీవీ ధారావాహిక - కథ (2011)

### దర్శకత్వం
**[[లిటిల్ సోల్జర్స్]]* (1996)
**[[అమ్మ చెప్పింది]]* (2006)
**[[అమృతం చందమామలో]]* (2014)

### నిర్మాత
**[[లిటిల్ సోల్జర్స్]]* (1996)
**[[ఐతే]]* (2003)
**[[అనుకోకుండా ఒక రోజు]]* (2005)
**[[బొమ్మలాట]]* (2006)
**[[అమ్మ చెప్పింది]]* (2006)
**ఇన్ ఎ డే* (2006)
**[[కథ]]* (2009)

### కళా దర్శకత్వం
**[[లిటిల్ సోల్జర్స్]]* (1996)

### టీవీ ధారావాహికలు
***[[అమృతం (ధారావాహిక)|అమృతం]]** (2001–2007)
313 ఎపిసోడ్లు

***[[నాన్న (ధారావాహిక)|నాన్న]]** (2003–2004)
89 ఎపిసోడ్లు

***రాధా మధు** (2006–2008)
450 ఎపిసోడ్లు

***అమ్మమ్మ.కామ్** (2006–2007)
200 ఎపిసోడ్లు

***లయ** (2008–2010)
321 ఎపిసోడ్లు

***అడగక ఇచ్చిన మనసు** (2011)
60 ఎపిసోడ్లకు ఆగిపోయింది

***ఎదురీత** (2011)

## మూలాలు

## బయటి లంకెలు
* 

వర్గం:1955 జననాలు
వర్గం:నంది ఉత్తమ దర్శకులు
వర్గం:తూర్పు గోదావరి జిల్లా సినిమా దర్శకులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు సినిమా నిర్మాతలు
వర్గం:తూర్పు గోదావరి జిల్లా సినిమా నిర్మాతలు
వర్గం:తూర్పు గోదావరి జిల్లా సినిమా రచయితలు
కాసోజు శ్రీకాంతచారి

**శ్రీకాంతచారి** (ఆగష్టు 15, 1986 - డిసెంబర్ 3, 2009) మలిదశ తెలంగాణ ఉద్యమంలో తొలి అమరవీరుడు.

## కుటుంబ నేపథ్యం
మోత్కూరు మండలం పొడిచేడు గ్రామానికి చెందిన కాసోజు వెంకటచారి, శంకరమ్మ దంపతుల పెద్ద కుమారుడు శ్రీకాంతచారి. ఇతడికి రవీంద్రాచారి అనే తమ్ముడు ఉన్నాడు. వీరిది సాధారణ కుటుంబం. తండ్రి వెంకటచారి వ్యవసాయంతో పాటు వృత్తి పనులు చేస్తుంటాడు.

## బాల్యం/చదువు
1986 సంవత్సరంలో స్వాతంత్ర్య దినోత్సవం (ఆగస్టు15) రోజున శ్రీకాంత్ జన్మించాడు. అతడు అందరి పిల్లల్లాగే ఆడుతూ పాడుతూ చలాకీగా ఉండేవాడు. సమాజసేవలో ముందుండేవాడు. ఎవరు సాయం కోరినా కాదనేవాడు కాదు. తాను దాచుకున్న డబ్బును పేదలు, స్నేహితుల కోసం ఖర్చు చేసేవాడు. స్థానికంగానే ప్రాథమిక విద్యను పూర్తిచేసిన శ్రీకాంత్ మోత్కూరు, నకిరేకల్ గ్రామాల్లో అభ్యసించాడు. ఉన్నత చదువుల కోసం హైదరాబాద్ వెళ్లాడు.

## ఉద్యమంలో పాత్ర
హైదరాబాద్ వెళ్లిన శ్రీకాంతచారి తొలుత బీజేపీ లో ఆ తరువాత టీఆర్‌ఎస్‌ లో క్రీయాశీలక కార్యకర్తగా, విద్యార్థి నాయకుడిగా చురుకైన పాత్రను పోషించాడు. తెలంగాణ ఉద్యమ కార్యక్రమాలను ముందుండి నడిపేవాడు. సెలవుల్లో ఇంటికి వెళ్లినా.. తెలంగాణ ధ్యాసే. అదే పాటలు పాడుతూ తెలంగాణ నినాదాలు చేస్తూ కవితలు రాస్తూ ఉండేవాడు. తెలంగాణ అతడి ఊతపదమైంది. ఈ క్రమంలో తెలంగాణ కోసం టీఆర్‌ఎస్ అధినేత కె.సి.ఆర్ చేపట్టిన అమరణదీక్ష శ్రీకాంత్‌లో ఉద్యమావేశాన్ని నింపింది.

## ఆత్మాహుతి
తెలంగాణ ఉద్యమకారులపై ప్రభుత్వం దమనకాండ, అరెస్టులను చూసి శ్రీకాంత్ తట్టుకోలేకపోయాడు. ఆ ఉద్వేగంతో, కట్టలు తెంచుకున్న ఆగ్రహంతో తన చావైనా ఈ మొండి ప్రభుత్వంలో చలనం తీసుకురావాలని కోరుతూ ఆత్మాహుతికి యత్నించాడు. 2009 నవంబరు 29న హైదరాబాద్‌లోని ఎల్బీనగర్‌ చౌరస్తాలో కేసీఆర్ అరెస్టుకు నిరసనగా జరిగిన ధర్నాలో ఒంటిమీద పెట్రోల్ పోసుకుని నిప్పంటించుకున్నాడు. ఉద్యమజ్వాలను రగిల్చి అగ్నికి ఆహుతి అవుతూ జై తెలంగాణ అంటూ నినదించాడు. నీవైనా న్యాయం చేయమంటూ అంబేద్కర్ విగ్రహాన్ని వేడుకున్నాడు. కాలిన గాయాలతో కామినేని, యశోద, ఉస్మానియాతో పాటు చివరకు అపోలో ఆస్పత్రిలో చికిత్స పొందుతూ డిసెంబర్ 3, 2009 న రాత్రి 10.30 నిమిషాలకు తుదిశ్వాస విడిచాడు. ఐదు రోజుల పాటు మత్యువుతో పోరాడుతూ కూడా తెలంగాణ స్మరణ చేశాడు. బతికితే తెలంగాణ కోసం మళ్లీ చావడానికైనా సిద్ధమన్నాడు. తెలంగాణ బిడ్డ ఎగిసే మంటల్లో బూడిదవుతుంటే టీవీల్లో చూసిన నాలుగుకోట్ల తెలంగాణ ప్రజల గుండెలు రగిలాయి. ప్రతి ఒక్కరూ ఉద్యమానికి ఉద్యుక్తులయ్యేలా శ్రీకాంతచారి ఉద్యమజ్వాల రగిలించాడు. ప్రత్యేక రాష్ట్రం కోసం ప్రాణత్యాగం చేసి అమరుడైన శ్రీకాంతచారి తెలంగాణ ప్రజలందరి గుండెల్లో నిలిచిపోయాడు.

## మూలాలు

*   నమస్తే తెలంగాణ లోని కథనం

## ఇతర లింకులు

వర్గం:1986 జననాలు
వర్గం:2009 మరణాలు
వర్గం:రెండవ ప్రత్యేక తెలంగాణ ఉద్యమంలో పాల్గొన్న యాదాద్రి భువనగిరి జిల్లా వ్యక్తులు
వర్గం:తెలంగాణ ఉద్యమంలో అమరులైన వ్యక్తులు